ΚΑΝΟΝΙΣΜΟΣ (ΕΚΑΧ, ΕΚ, ΕΥΡΑΤΟΜ) αριθ. 3163/94 ΤΟΥ ΣΥΜΒΟΥΛΙΟΥ της 19ης Δεκεμβρίου 1994 για την τροποποίηση του κανονισμού (Ευρατόμ, ΕΚΑΧ, ΕΟΚ) αριθ. 549/69 για τον καθορισμό των κατηγοριών των υπαλλήλων των Ευρωπαϊκών Κοινοτήτων στους οποίους εφαρμόζονται οι διατάξεις του άρθρου 12, του άρθρου 13 δεύτερο εδάφιο και του άρθρου 14 του πρωτοκόλλου περί των προνομίων και ασυλιών των Κοινοτήτων ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 28 πρώτο εδάφιο, το πρωτόκολλο περί των προνομίων και ασυλιών των Ευρωπαϊκών Κοινοτήτων, και ιδίως το άρθρο 16, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη του Ελεγκτικού Συνεδρίου (3), τη γνώμη του Δικαστηρίου (4), Εκτιμώντας ότι θα πρέπει να επεκταθεί στο Ευρωπαϊκό Ταμείο Επενδύσεων η εφαρμογή του κανονισμού (Ευρατόμ, ΕΚΑΧ, ΕΟΚ) αριθ. 549/69 του Συμβουλίου της 25ης Μαρτίου 1969 περί καθορισμού των κατηγοριών των υπαλλήλων των Ευρωπαϊκών Κοινοτήτων τους οποίους εφαρμόζονται οι διατάξεις του άρθρου 12, του άρθρου 13 δεύτερο εδάφιο και του άρθρου 14 του πρωτοκόλλου περί των προνομίων και ασυλιών των Κοινοτήτων (5), προκειμένου τα μέλη των οργάνων του Ευρωπαϊκού Ταμείου Επενδύσεων και το προσωπικό του Ταμείου να απολαύουν των ιδίων προνομίων, ασυλιών και διυκολύνσεων, ανάλογα με τα καθήκοντα και τις ευθύνες τους καθώς και με την ιδιαίτερη κατάστασή τους, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στον κανονισμό (Ευρατόμ, ΕΚΑΧ, ΕΟΚ) αριθ. 549/69, παρεμβάλλεται το ακόλουθο άρθρο: "Άρθρο 4β Τα προνόμια και οι ασυλίες που προβλέπονται στο άρθρο 12, στο άρθρο 13 δεύτερο εδάφιο και στο άρθρο 14 του πρωτοκόλλου εφαρμόζονται υπό τους ιδίους όρους και με τους ίδιους περιορισμούς με εκείνους που προβλέπονται στα άρθρα 1, 2 και 3 του παρόντος κανονισμού: - στα μέλη των οργάνων του Ευρωπαϊκού Ταμείου Επενδύσεων κατά την άσκηση των καθηκόντων τους, - στο προσωπικό του Ευρωπαϊκού Ταμείου Επενδύσεων και - στους δικαιούχους συντάξεων αναπηρίας, αρχαιότητας ή επιζώντων που καταβάλλονται από το Ευρωπαϊκό Ταμείο Επενδύσεων." Άρθρο 2 Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Δεκεμβρίου 1994.

[Source: multi_eurlex | Tokens: 2187]